Hivatalos Lap L 297 , 15/11/2003 o. 0015 - 0018



A Bizottság 2011/2003/EK rendelete (2003. november 14.) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének módosításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 1873/2003/EK bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2], és különösen annak 6., 7. és 8. cikkére, mivel: (1) A 2377/1990/EGK rendelettel összhangban minden olyan farmakológiai hatóanyag tekintetében, amelyet a Közösségen belül élelmiszertermelő állatokon történő alkalmazásra szánt állatgyógyászati készítményekben használnak, fokozatosan maximális maradékanyag-határértékeket kell meghatározni. (2) A maximális maradékanyag-határértéket csak azután kell meghatározni, hogy az állatgyógyászati készítmények bizottságán belül minden olyan lényeges információt megvizsgáltak, amely az érintett anyag maradékanyagainak az állati eredetű élelmiszerek fogyasztójával kapcsolatos biztonságára, valamint a maradékanyagoknak az élelmiszerek ipari feldolgozására gyakorolt hatására vonatkozik. (3) Az állatgyógyászati készítmények állati eredetű élelmiszerekben lévő maradékanyagaira vonatkozó maximális maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag jellegét, amely a maradékanyagok nyomon követése szempontjából fontos (jelző maradványanyag). (4) A megfelelő közösségi joganyagban előírtak szerint a maradékanyagok ellenőrzése céljából a maximális maradékanyag-határértékeket rendszerint a máj vagy a vese célszövetei tekintetében kell megállapítani. A nemzetközi kereskedelemben azonban gyakran eltávolítják a levágott állatok testéből a májat és vesét, ezért minden esetben meg kell állapítani a maximális maradékanyag-határértékeket az izom- és a zsírszövetekre is. (5) Az olyan állatgyógyászati készítmények esetében, amelyeket a tojástermelő szárnyasok, a tejelő állatok vagy a mézelő méhek esetében történő felhasználásra szántak, a maximális maradékanyag-határértékeket a tojásra, a tejre és a mézre vonatkozóan is meg kell határozni. (6) Az alfa-cypermethrint és a metamizolt be kell illeszteni a 2377/1990/EGK rendelet I. mellékletébe. (7) A tudományos kutatások befejezésének figyelembevétele érdekében a foximot be kell illeszteni a 2377/1990/EGK rendelet III. mellékletébe. (8) Megfelelő időtartamot kell engedélyezni e rendelet hatályba lépése előtt annak érdekében, hogy a tagállamok számára lehetővé tegyék az esetleg szükséges kiigazítások elvégzését az érintett állatgyógyászati készítmények forgalomba hozatalára, a 2001/82/EK európai parlamenti és tanácsi irányelvvel [3] összhangban kiadott engedélyekben azért, hogy figyelembe vegyék e rendelet rendelkezéseit. (9) Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével, ELFOGADTA EZT A RENDELETET: 1. cikk A 2377/90/EGK rendelet I. és III. melléklete e rendelet mellékletének megfelelően módosul. 2. cikk Ez a rendelet az Európai Unió Hivatalos Lapjában való kihirdetését követő harmadik napon lép hatályba. Ezt a rendeletet a kihirdetését követő 60. naptól kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2003. november 14-én. a Bizottság részéről Erkki Liikanen a Bizottság tagja [1] HL L 275., 2003.10.25., 9. o. [2] HL L 224., 1990.8.18., 1. o. [3] HL L 311., 2001.11.28., 1. o. -------------------------------------------------- MELLÉKLET A. A 2377/90/EGK rendelet I. melléklete a következőképpen módosul: 2. Paraziták elleni anyagok 2.2 Ektoparaziták elleni anyagok 2.2.3 Piretroidok "Farmakológiai hatóanyag(ok) | Jelző maradékanyag | Állatfaj | Maximális maradékanyag-határérték | Célszövet | Alfa-cypermethrin | Cypermethrin (az izomerek összessége) | Szarvasmarhafélék, juhfélék | 20 μg/kg | Izom | 200 μg/kg | Zsír | 20 μg/kg | Máj | 20 μg/kg | Vese | 20 μg/kg | Tej | "Farmakológiai hatóanyag(ok) | Jelző maradékanyag | Állatfaj | Maximális maradékanyag-határérték | Célszövet | Metamizol | 4-metilamino-antipyrin | Szarvasmarhafélék | 100 μg/kg | Izom | 100 μg/kg | Zsír | 100 μg/kg | Máj | 100 μg/kg | Vese | 50 μg/kg | Tej | Sertésfélék | 100 μg/kg | Izom | 100 μg/kg | Bőr és zsír | 100 μg/kg | Máj | 100 μg/kg | Vese | Lófélék | 100 μg/kg | Izom | 100 μg/kg | Zsír | 100 μg/kg | Máj | 100 μg/kg | Vese" | B. A 2377/90/EGK rendelet III. melléklete a következőképpen módosul: 2. Paraziták elleni anyagok 2.2 Ektoparaziták elleni anyagok 2.2.4 Szerves foszfátok "Farmakológiai hatóanyag(ok) | Jelző maradékanyag | Állatfaj | Maximális maradékanyag-határérték | Célszövet | Foxim | Foxim | Baromfi | 50 μg/kg | Izom | 550 μg/kg | Bőr és zsír | 25 μg/kg | Máj | 50 μg/kg | Vese | 60 μg/kg | Tojás | --------------------------------------------------